Pudina tat-tin imqadded
Ingredjenti 200g tin imqadded imqatta' fin kemm tista' 200g frak tal-ħobż 100g zokkor 100g konfettura qoxra tal-larinġ 4 bajdiet imħabbtin Metodu Ħallat flimkien l-ingredjenti kollha. Il-bajd imħabbat għandu jgħaqqadlek kollox. Ħu bieqja tajba li se tagħmel il-pudina fiha u idlikha tajjeb bil-butir. Imliha imma ħalliha nieqsa xi 3cm mix-xifer. Għattiha b'karta strazza midluka u wara poġġiha f'sarvetta u orbotha tajjeb biex ma tinħallx waqt is-sajran. Għalliha għal madwar sagħtejn biex tilħaq issir tajjeb. Jekk tiggosta, qabel isservi, roxx xi tip ta' liqueur fil-wiċċ. Tista' sserviha sħuna jew kiesħa.